OpenLLM-France/wikimedia huggingface dataset:
# Asuritz

Asuritz Orbaibarrako Oloritz udalerriko herri hustu bat da, Euskal Herriko Nafarroa Garaia lurraldean kokatuta, Erdialdea eskualdean.
Bertako biztanleak asuriztarrak ziren. Ez dakigu non dagoen.

## Oharrak

* ↑ /asúɾit͡s̻/ ahoskatua (laguntza) Azentua: zorrotza bigarren silaban

## Erreferentziak

* Jose Maria Jimeno Jurio (zuzendaria), Nafarroako toponimia eta mapagintza. XXXV, Iruñea, 1996. ISBN 84-235-1505-2.
* ↑ Euskaltzaindia: Euskal Onomastikaren Datutegia.

## Ikus, gainera

* Oloritz
* Orbaibar
* Erdialdea
* Erriberriko merindadea
* Nafarroa Garaia

## Kanpo estekak

* Datuak: Q112323405
# Asurnasirpal I.a

Asurnasirpal I.a Asiriako errege bat izan zen. K.a. 1050etik K.a. 1031 arte gobernatu zuen. Asurnasirpalek, Asiriako historiaren garai nahaspilatsu batean gobernatu zuen, gosetea eta, mendebaldean, basamortuko nomaden aurkako gerrengatik bereizi zena. Bere aita Shamshi-Adad IV.aren oinordekoa izan zen, eta, bere oinordekoa, bere seme Salmanasar II.a izan zen. Gainera, handik denbora batera errege izango zen Ashur-rabi II.aren aita ere izan zen. Ez da 150 urte lehenagoko izen bereko printzearekin, Tukulti-Ninurta I.aren semearekin nahastu behar.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..
# Asura

Asura hainbat gauza esan nahi dituen hitz mitologiko bat da

## Erlijioan

* Asura: Indiar mitologian aipaturiko izaki zerutiar arraza bat
* Asura (budismoa): budismoan aipaturiko jainko gerlari arraza bat

## Fikzioan

* Asurak, Ziegak eta Herensugeak rol jokoaren edizio batzuetan, izaki kanpoplanarren arraza bat da.
* Naruto anime/mangan, Gaara pertsonaia asura baten omenez izendatua da.
* One Piece anime/mangan, Zoro Rolonoa pertsonaiak, Asuraren irudikapenetakoren baten itxura ematen dion teknika bat erabiltzen du, hiru aurpegi eta sei beso, honela, 9 ezpatekin aldi berean borrokatuz.
* Asura enperadorea Karmatron eta Transformagarriak komikian antagonista nagusia da.
* Vagrant Story bideo-jokoan, Asura, garaitzen zailenetakoa den etsaietako bat da.
* Ragnarok Online MMORPG jokoan Asura Strike bezala ezagutzen den teknika, jokoko erasorik indartsuenetako bat da
* Guild Wars: Eye of the North MMORPG jokoan, izaki txiki eta iletsu arraza bat dira, untxien antzekoak, oso abilak magiarekin.
* Hack bideo-jokoen sagan, hackerretako batzuk asuraren zaldun bezala izendatuak dira (Kite asuraren txingarra, Balmung asuraren zerukoa, Orka asuraren itsasoetakoa). Hauxe bera errepikatzen da hack//G.U. sagan.

## Ikus, gainera

* Ashura eguna: Islameko jaialdi bat.
* Ahura: zoroastriar erlijioko jainko mota bat, Ahura Mazda jainko gorena barnean dela, hinduismoko Asura kontzeptuarekin harremana dutenak.

## Kanpo estekak

* Datuak: Q202456
# Asus Eee PC

Eee PC ordenagailua eramangarri txiki bat da, Asus etxeak egina; 'azpi-eramangarri' edo netbook ere deitu den horietarikoa.
Taiwango Taipei hiriburuan erakutsi zuten lehen aldiz, 2007ko ekainaren 5ean, Computex azokan.
Proiektu honetan, plaka egiten dituen ASUStek etxea eta mikropozesatzaileak ekoizten dituen Intelek elkarlanean aritu dira; tamaina eta ahalmenaren arabera, serie ezberdinak sortzen ari dira: Eee PC 701, Eee PC 901, EeePC 1000.
Egileen arabera hiru E horiek, hauxe adierazi nahi dute:
* Easy to learn, work & play (erraza ikasteko, lan egiteko eta jolasteko)
* Excellente Internet experience (Esperientzi ezin hobea Interneten)
* Excellent mobile computing experience (konputazio eramankorrean esperientzi aparta)

## Sistema Eragilea

Linux edo Windows sistemarekin saltzen da, konfigurazio ezberdinetan. Windowsen kasuan XP batekin, eta Linuxen kasuan Xandros distribuzioarekin: zubi lana betetzen omen du oso erraz Windowsdun ekipoekin eta aplikazioekin.

## Kanpo estekak

* Datuak: Q221952
* Multimedia: Eee PC / Q221952
# Asuranzeturix

Asuranzeturix, Asterixen abenturetan, galiar herrixkako koblakaria, herrixkako bardoa da.

## Ezaugarriak

* Lira bat jotzen du eta oso gaizki kantatzeagatik ospetsua da.
* Komiki sailaren azken komikietan, Albert Uderzok marraztu eta idatziak bere lagun eta lankide zen René Goscinny hil ondoren, koblakariaren kantu izugarria, ekaitzak sorrarazteko gai da. "Abilezia" bitxi honek, Asterix Indian izeneko abenturako protagonista nagusi bihurtzen du.
* Ia abentura gehienetan, amaieran, herriak, abentura ondo amaitu izanagatik ospatzen duen jaian, zuhaitz bati lotua eta ahoa itxia agertzen da, kanta ez dezan.
* Bere txabola, zuhaitz baten tontorrean dagoen bakarra da.
* Esautomatix, herriko errementaria, beti dabil bere atzetik, koblakaria kantatzen hasteko zain, gero berau jotzeko.

## Izena

Bere izena, frantsesezko jatorrizko edizioan, Assurancetourix da, assurance tout risque edo assurance tous risques (segurua arrisku guztien aurka) bezala entzuten dena.

## Komikiak

Asuranzeturix, Asterixen ia abentura guztietan agertzen da, baina ez guztietan paper protagonista garrantzitsu bat betez.
* Lehen aldiz, lehen abenturan, Asterix galiarra izenekoan agertzen da. Ez da pertsonaia txiki bat baino askoz gehiago.
* Asterix gladiadorea abenturan, erromatarrek bahitzen dute, Julio Zesarri opari bezala eskaintzeko, nork zirkura bidaltzen duen lehoientzako sakrifizio bezala.
* Asterix eta normandoak izeneko abenturan, Asuranzeturixek, bere kantuarekin, normandiarrei beldurra zer den sentiarazten die.
* Jainkoen egoitzan, koblakariak, erromatarrek eraikitako urbanizazio batean gela bat jasotzen du, eta, kantatzen hasi eta berehala, bertan dauden beste guztiek eraikina utzi eta Erromara itzultzen dira.

## Kanpo estekak

* Datuak: Q2082331
* Multimedia: Assurancetourix / Q2082331
# Asurnasirpal II.a

Asurnasirpal II.a K.a. 883tik K.a. 859ra Asiriako erregea izan zen. Ezaguna da kupidagabeko konkista militarrengatik eta Asiriar Inperioa sendotu izanagatik. Haren ekintza ospetsu eta dokumentatuenetako bat, Kalhu hiria sortzea izan zen, gaur egungo Nimrud (Irak), erresumako hiriburu bihurtu zuena.

## Biografia

Asurnasirpal II.a Asiriako Inperio Berriko hirugarren erregea izan zen, Tukulti-Ninurta II.aren seme eta ondorengoa. Tukulti-Ninurta II.aren erregealdian egin ziren kanpaina militarren ondorioz, Asurnasirpalek aski inperio handia jaso zuen, eta baita armada ikaragarria osatu ahal izateko baliabideak ere.
Bere erregealdian gertatutako hamalau kanpaina militar daude dokumentaturik. Hauetako batzuk, iparralderantz zuzendu ziren, Bit-Zamani estatu aramaikoaren aurka, gaur egungo Turkiaren hego-ekialdean, bi aldiz matxinatu zena eta Asiriar armadak suntsitu zuena. Inguruan bere nagusitasuna sendotzeko, Tushhanen asiriar kolonoen ezartzea erraztu zen, Amedi hiriaren ibilbidean zegoen hiria, Bit-Zamaniren hiriburua, gaur egungo Diyarbekirretik gertu, eta non tenplu bat eraikiarazi zuen. Ekialderantz eta Kilizi hiritik abiatuz, Asiriar nagusitasuna sendotu zen Zagros mendien inguruan, Dur Assurren gotorleku bat eraikiz. Babilonia hegoaldean eta Bit-Adini Eufratesen arroaren erdialdean, Asiriaren mugakide ziren estatu txikiak, Asiriaren aurkako matxinadaren bultzatzaileak izan ziren; Asurnasirpalek matxinada errukirik gabe geldiarazi eta, ondoren, arreta Bit-Adini erasotzean jarri zuen. Ekialdean, Mediterraneoranzko norantzan, Aribua hiria hartu zuen, non asiriar kolono gehiago ezarri zituen, eta, geroago, kostaldetik Libanorantz jarraituz, itunak egin ezarri zituen feniziar hiriekin. Izan ere, hauek bizilagun boteretsuarekin harremanetan jartzeko irrikitan zeuden, hari zergaordaina emanez.
Espedizio hedatzaile hauek, Asurnasirpalen hiriburu berria zen Kalhu hiriaren eraikuntzarako baliabideak eman zituzten, nahiko utzia zegoen antzinako hiriaren hondakinen gainean erabat berreraikia. Konkistatutako lurraldeetatik biztanleak ekarrarazi zituen, Kalhun koka zitezen. Kalhu 16.000 biztanle izatera iritsi zen, oturuntzaren hilarriaren arabera (hau erregeak, hiri berriko biztanleei, atzerriko dignatarioei, bere lurretatik zetozen gonbidatuei eta erregearen gorteari eskainitako oturuntza erregistratzen duen dokumentua zen). Kalhun eraikitako errege jauregian, lehen aldiz agertzen dira erliebe eskultorikoak, erregearen kanpaina eta ehizaldiak deskribatzen dituztenak. Erliebeak, ordutik aurrera, asiriar jauregien ohiko apaindura bihurtu ziren; horien adibide ugari daude, Europa eta Ipar Amerikako zenbait museotan banatuak.

## Erreferentziak

* ↑ Euskaltzaindia. (2014-03-28). (PDF) 175. araua: Antzinateko pertsona-izenak eta izen mitologikoak (I): Mesopotamia, Mediako Inperioa, Akemenestar Inperioa eta Lidia. Bilbo, 3 or..
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Ashurnasirpal II Global.britannica.com
* 1 2 Joshua J. MARK: Ashurnasirpal II Ancient History Encyclopedia, Ancient.eu
# Ateko sake

Futbolean ateko sake defentsan ari den taldeari emandako sakea da, baloia azkenekoz talde erasotzaileko jokalari batek ukitu ondoren ateko marratik atera denean. Sake hori baloia area txikiko edozein tokitan jarriz egiten da, eta baloiak area handiko marra gainditu behar du. Atezaina pilotaz jabetzen denean ateko sakea egin edo jokoa jarraitu erabaki dezake.

## Erreferentziak

* ↑ Euskalterm: [Hiztegi terminologikoa] [2002]

## Kanpo estekak

* Datuak: Q333282
* Multimedia: Goal kick / Q333282
# Ategorrietako Ate Gorriak (eskultura)

Ategorrietako Ate Gorriak eskultura Donostiako Ulia auzoan dagoen eskultura bat da. Inguru honetan aspaldian zeuden etxeek ate gorriak zituzten eta hortik etorri zaio izena inguruari (Puertas coloradas gaztelaniaz).
Flemingen omenezko monumentua eskultura Ategorrietako lorategi honetan jartzeko egin zuen Eduardo Chillida eskultoreak, baina hainbat kokapenetatik pasa ondoren, azkenean Kontxan jarri zuen Donostiako udalak behin betikoz 1991an. Horren ordez beste eskultura hau jarri zen Ategorrietan, aspaldian gune honetan zeuden ate gorriak gogorazten dituena.

## Erreferentziak

* ↑ Bestelako begiradak. Donostiako eskulturak Donostia turismo

## Kanpo estekak

* Datuak: Q27644432
# Ategorrieta hiribidea

Ategorrieta hiribidea :
| Donostia, Gros eta Ategorrieta-Ulia ||
| Herrialdea Lurraldea | Euskal Herria Gipuzkoa |
| Ategorrieta hiribidea Ategorrieta hiribidea Ategorrieta hiribidea ||
| Koordenatuak: | 43°19′19.16″N 1°57′55.29″W﻿ / ﻿43.3219889°N 1.9653583°W﻿ / 43.3219889; -1.9653583 |
Ategorrieta hiribidea Gipuzkoako Donostia hiriburuko hiribide edo etorbide bat da. Gros eta Ategorrieta-Ulia auzoetan dago. Mirakruz kalea eta Euskal Herria plazan hasi eta Jose Elosegi Alkatearen hibidean amaitzen da.

### Plazak

* Euskal Herria plaza

### Kaleak

* Ategorrietako Galtzada Zaharra
* Ategorrieta kalea
* Baderas kalea
* Errenteria kalea
* Fernando Sasiain kalea
* Jose Elosegi alkatearen hibidea
* Marino Tabuyo kalea
* Nafarroa hiribidea
* Pasaia kalea
* Parada baserriaren bidea
** Ategorrieta eskultura Donostian
** Gipuzkoa Plazatik Ategorrieta joaten zen autobusa
** Aspaldian Herreraraino joaten zen tranbia. Mirakruzetik eta Ategorrietatik pasatzen zena.
** Ategorrietako frontoi zaharra (1936)

## Kanpo estekak

* Datuak: Q25474383
# Ateismoa kristautasunean

Ateismoa kristautasunean (alemanez: Atheismus im Christentum) Ernst Bloch filosofo marxistak 1968an argitaratu zuen saiakera da. Liburuak kristautasuna eta ateismoaren arteko hirugarren bidea eskaintzen du. 1993. urtean Pello Zabaletak euskaratu zuen.

## Kanpo estekak

* Datuak: Q4813306
# Atekagaitz

Athekagaitza Itsasuko udalerrian, Errobiko arroilaren hasieran, dagoen harri azpiko pasabidea da. Kondairaren arabera, Errolan izan zen harrian pasabide hau egin zuena, Durandal izeneko bere ezpatarekin, berarekin zihoazen gudariak handik pasa ahal izateko.

## Erreferentziak

* ↑ «Athekagaitza - Lekuak - EODA» www.euskaltzaindia.eus (Noiz kontsultatua: 2022-06-02).

## Ikus, gainera

* Atheka gaitzeko oihartzunak
* Bidasoan gora liburua

## Kanpo estekak

* Datuak: Q16516350
# Ategorrietako geralekua

Ategorrieta Euskal Herriko Gipuzkoako tren eta autobus geraleku bat da, Donostia udalerrian kokatuta dagoena.
Geralekua 1863ko irailaren 1an ireki zen.

## Egoera

Geralekua honako burdinbide hauen ibilbidearen zati da:
* Madril — Hendaia: 624,310 kilometro-puntua

## Sarbideak

Geltokiak lau sarbide ditu, bina trenbide alde bakoitzean.
* Txaparrene ibilbidea, 21
* Zubiaurre pasealekua, 27
* Zubiaurre pasealekua, 39
* Txaparrene ibilbidea

### Irisgarritasuna

Nahiz eta geltokira sarbidea arrapala bidez egin daitekeen, Arartekoak argitaratutako irisgarritasuna eta garrioaren ikerketa-diagnosiaren arabera, «Arrapala guztiz desegokia da», «Mugikortasun Urriko Pertsona erabiltzaileak ezin du modu autonomoan nasa eta unitate mugikorraren plataformaren arteko desnibela libratu», eta «Burdinbide zerbitzuen eragileak ez du Mugikortasun Urriko Pertsona erabiltzaileari bermatu ibilgailutik igo edota jaistea.

## Historia

Geltokia 1863ko urriaren 18an inauguratu zen Donostia - Irun tartea martxan jarri zenean Madril—Hendaia burdinbidea erradialean.
Hasierako ustiapena Norteko Konpainiaren esku geratu zen, bere titulartasuna mantendu zuen 1941ean nazionalizatu eta sortu berria zen RENFEn integratu zuten arte.
1929an trenbide zatia zatitu eta elektrifikatu egin zen.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

## Zerbitzuak

Donostiako Renfe Aldiriak
 Zerbitzua  Hasiera  Ibilbidea  Amaiera ⁠
 C-1IrunIrungo Bentak • Lezo–Errenteria • Pasaia • Herrera • Intxaurrondo • Ategorrieta • Gros • Donostia • Loiola • Martutene • Hernani • Hernani–Erdia • Urnieta • Andoain • Andoain–Erdia • Billabona–Zizurkil • Anoeta • Tolosa–Erdia • Tolosa • Alegia • Ikaztegieta • Legorreta • Itsasondo • Ordizia • Beasain • Ormaiztegi • Zumarraga • LegazpiBrinkola :

## Etorkizuna

Euskal-Y-ren irekierarekin, geltoki hau aldirietako eta merkantzietako trafikoari bakarrik eskainiko zaio.

## Erreferentziak

* ↑ EuroFerroviarios. «Ategorrieta (geralekua)» euroferroviarios.net (Noiz kontsultatua: 2020-05-05).
* ↑ (Gaztelaniaz) Ararteko. (PDF) ESTUDIO-DIAGNÓSTICO ACCESIBILIDAD y TRANSPORTE - Ategorrieta. (Noiz kontsultatua: 2018-06-11).
* ↑ «La llegada del ferrocarril a Beasain. Diario de Noticias de Gipuzkoa» web.archive.org 2011-11-01 (Noiz kontsultatua: 2020-05-01).
* ↑ https://web.archive.org/web/20160702083546/http://www.spanishrailway.com/2012/02/20/caminos-de-hierro-del-norte-de-espana/

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q8779314
iea  Donostiako Renfe Aldiriak :
| | Gros | Ategorrieta | Intxaurrondo | |
| Madril–Chamartin | | | | Hendaia |
# Avicularia

Avicularia Theraphosidae familiako genero bat da, Hego Amerikako eremu tropikaleko espezieez osaturik dagoena.

## Espezieak

* Avicularia affinis (Nicolet, 1849)
* Avicularia ancylochira Mello-Leitão, 1923
* Avicularia arabica (Strand, 1908)
* Avicularia aurantiaca Bauer, 1996
* Avicularia avicularia (Linnaeus, 1758)
* Avicularia aymara (Chamberlin, 1916)
* Avicularia azuraklaasi Tesmoingt, 1996
* Avicularia bicegoi Mello-Leitão, 1923
* Avicularia braunshauseni Tesmoingt, 1999
* Avicularia caesia (C. L. Koch, 1842)
* Avicularia cuminami Mello-Leitão, 1930
* Avicularia detrita (C. L. Koch, 1842)
* Avicularia diversipes (C. L. Koch, 1842)
* Avicularia doleschalli (Ausserer, 1871)
* Avicularia exilis Strand, 1907
* Avicularia fasciculata Strand, 1907
* Avicularia gamba Bertani & Fukushima, 2009
* Avicularia geroldi Tesmoingt, 1999
* Avicularia glauca Simon, 1891
* Avicularia gracilis (Keyserling, 1891)
* Avicularia hirschii Bullmer, Thierer-Lutz & Schmidt, 2006
* Avicularia hirsuta (Ausserer, 1875)
* Avicularia holmbergi Thorell, 1890
* Avicularia huriana Tesmoingt, 1996
* Avicularia juruensis Mello-Leitão, 1923
* Avicularia laeta (C. L. Koch, 1842)
* Avicularia leporina (C. L. Koch, 1841)
* Avicularia metallica Ausserer, 1875
* Avicularia minatrix Pocock, 1903
* Avicularia nigrotaeniata Mello-Leitão, 1940
* Avicularia ochracea (Perty, 1833)
* Avicularia plantaris (C. L. Koch, 1842)
* Avicularia purpurea Kirk, 1990
* Avicularia rapax (Ausserer, 1875)
* Avicularia rickwesti Bertani & Huff, 2013
* Avicularia rufa Schiapelli & Gerschman, 1945
* Avicularia rutilans Ausserer, 1875
* Avicularia sooretama Bertani & Fukushima, 2009
* Avicularia soratae Strand, 1907
* Avicularia subvulpina Strand, 1906
* Avicularia surinamensis Strand, 1907
* Avicularia taunayi (Mello-Leitão, 1920)
* Avicularia ulrichea Tesmoingt, 1996
* Avicularia urticans Schmidt, 1994
* Avicularia velutina Simon, 1889
* Avicularia versicolor (Walckenaer, 1837)
* Avicularia walckenaeri (Perty, 1833)

## Kanpo estekak

* Datuak: Q292098
* Multimedia: Avicularia / Q292098
* Espezieak: Avicularia
# Avielochan

Avielochan, Eskoziako gaeleraz: Aghaidh an Lochain, Eskoziako Highland eskualdeko herri bat da, Badenoch eta Strathspey barrutian. Aviemore udalerriaren iparraldean dago, A9 errepidean.

## Kanpo estekak

* Datuak: Q2160219
* Multimedia: Avielochan / Q2160219
# Avida (filma)

Avida 2006ko Benoît Delépine eta Gustave Kervern frantziar zinema zuzendarien filma da.

## Sinopsia

Oharra: Atal honek istorio osoa edo amaiera argitzen du.
Gor-mutu bat eta bi ketaminazale emakume aberats baten txakurra bahitzen saiatuko dira, baina guztia gaizki aterako zaie. Emakume aberatsak buelta emango dio egoerari bahitzaileak bere azken nahia betetzen laguntzera behartzeko.

## Aktoreak

* Gustave Kervern : gor-mutua
* Benoît Delépine
* Eric Martin : bigarren guardia
* Velvet : Avida
* Fernando Arrabal : banderillero suizida
* Jean-Claude Carrière : aberats paranoikoa

## Erreferentziak

* ↑ www.sansebastianfestival.com

## Kanpo estekak

* Datuak: Q790918
# Avicennita

Avicennita oxido motako minerala da.

## Ezaugarriak

Avicennita oxido mineralaren formula kimikoa hau da: ${\ce {Tl2O3}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 1,5 - 2,5 da.

## Erreferentziak

* 1 2 (Ingelesez) «Avicennite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q424492
* Multimedia: Avicennite / Q424492
# Avicii Arena

Avicii Arena, lehenago Ericsson Globe izenekoa eta maiz suedieraz Globen bezala ezaguna, Stockholmeko erabilera anitzeko pabilioia da. 1989an inauguratu zuten, eta hemisferio-itxurakoa da. 2021ean izena aldatu zioten, Avicii musikari zenduaren omenez.
Kirol partidetarako 13.850 eserleku ditu, eta musika kontzertuetarako 16.000 pertsona inguru sartu daitezke.

## Iruditegia

* Barnealdea.
* Tele2 Arena eta Avicii Arena, airetik.

## Erreferentziak

* ↑ , Stockholm’s Avicii Arena Aims to Raise Awareness of Mental Health Issues.

## Kanpo estekak

* Avicii Arenaren webgune ofiziala
* Datuak: Q32926
* Multimedia: Avicii Arena / Q32926
# Ausejo de la Sierra

Ausejo de la Sierra Soriako probintziako udalerria da. Soriatik 19 kilometrora dago. 2008ko erroldaren arabera 67 biztanle zituen 20,12 km²-ko azaleran.

## Ikus, gainera

* Soriako udalerrien zerrenda

## Kanpo estekak

* Datuak: Q830668
* Multimedia: Ausejo de la Sierra / Q830668
# Ausentes

Ausentes 2005. urtean Daniel Calparsorok eginiko filma da.

## Istorioa

Oharra: Atal honek istorio osoa edo amaiera argitzen du.
Julia (Ariadna Gil) Samuel (Jordi Mollà) senarra eta bi semeekin- Félix (Nacho Pérez) eta Luis (Omar Núñez)- batera bizi da. Lanpostu galdu eta gero, bere lan-esperientzia eta adina dela eta ezin du beste bat topatu. Gainera Madrilgo ingurumarian dagoen urbanizazio batera doa bizitzera.

## Aktoreak

* Ariadna Gil: Julia
* Jordi Mollà: Samuel
* Nacho Pérez: Félix
* Omar Muñoz: Luís
* Mar Sodupe: María
* Àlex Brendemühl: pertsonal-burua
* Félix Granado: paramedikoa

## Kanpo estekak

* Datuak: Q2872075
# Ausesken

Ausesken ausetaniarren moneta iberikoek zuten inskripzioa da. K. a. II. mendean zilarrezko denarioak eta brontzezko beste pieza batzuk egin zituen, legendak alfabeto iberikoarekin zituztenak.
Ausa Vicus Ausonensisarekin identifika dezakegu.

## Argazkiak

* Ausetaniar txanpon bat
* Atzealdea inskripzioarekin (ausesken)

## Erreferentziak

* ↑ Villaronga, Leandre. (2004). Numismàtica antiga de la Península Ibèrica : introducció al seu estudi. Societat Catalana d'Estudis Numismàtics ISBN 84-7283-772-6. PMC 803733321. (Noiz kontsultatua: 2022-11-19).
* ↑ Diccionari d'història de Catalunya. (1. ed. argitaraldia) Edicions 62 1992 ISBN 84-297-3521-6. PMC 27528441. (Noiz kontsultatua: 2022-11-19).

## Kanpo estekak

* Datuak: Q11907315
# Auskalo non

Auskalo Non 2007ko irailean Bizkaiko Uribe Kostan sortutako erromeria taldea da.

## Ibilbidea

Hasierako partaideak Gotzon Batikon (teklatu elektronikoa), Gotzon Goiri (soinu txikia) eta Josu Elorduy (bateria eta Gotzon Goirigolzarrirekin batera bikoteka herriz herri panderoa jotzen duena) izan ziren. Hauek G. Batikonen etxean abestiak lantzen hasi ziren (Josu izan ezik, honek bateriarik ez zuen eta) ateratzen. Ondoren Jon Ander Ormaetxea butroitar gitarjolearekin harremanetan jarri ziren, gitarjole baten premia baitzuten. Abestiak moldatuta, abeslari baten falta sumatuz (ahotsak egiteko neska bat bilatu nahirik) Nerea Sistiagari abisatu zioten. Azken honek ez zuen inolako arazorik izan taldean sartzeko. Azkenik, Marta García Plentziako baxujoleak osatu zuen taldea.
Seiek batera abestiak jo, moldatu eta konposatu dituzte eta, honi esker, hainbat herritako jaietan jo izan dute.
2009ko otsailean Auskalo Non-ek bere lehen lana kaleratu zuen, "Amets baten parodia" maketa. Maketa honetan, eurek konposaturiko abestiak soilik agertzen dira, bederatzi guztira.
Denbora aurrera igaro ahala, taldea aldatuz joan da eta taldekide batzuek utzi egin zuten, zehazki Jon Ander Ormaetxea 2009ko maiatza aldera joan egin zela eta Gotzon Goirigolzarri eta Marta García urte bereko abuztuaren erdialdean; baina partaide berriak sartu ziren, Auskalo Non gogotsu mantendu eta jai giroa luzaroan mantentzeko borondateaz bultzaturik. Hauek zehazki, Josu Zunzunegi (urduliztarra, gitarra elektronikoa), Eder Lopez (baxua) eta Mikel Barandiaran (trikitia) musikariak dira, azken biak Mungiakoak.

## Diskografia

* Amets baten parodia (2009)

## Erreferentziak

* ↑ «Auskalo non!» Herriaren soinuak 2012-06-11.

## Kanpo estekak

* Datuak: Q12254510